
„STEHUnA“ 


Societatea «Steaua» are descop a lucră pentru 
întinderea învăţăturii în popor, prin tipărirea şi 
răspândirea de sorieri şi publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 


le de scrieri şi publicaţii imorale, sau cu tendinţe 
contrarii statului gi ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Preşedinte, loan Kalinderu, Preşedintele Academie. ko- 
mâne.— Vice-preşedinte, Sava Somănescu, mare proprietar, fost senator.— 
Administrator şi casier. Spiru C. Haret, fost Ministru, profesor uni- 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, fost Administrator al Casei Sf. 
Biserici Autocefale Orlodoze Române, profesor la Seminarul Central 
şi director al Șc. Normale a Socielății pentru învățătura poporului 
român; |. Dimitrescu Procopie, fostsenator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini- 
strator al Casei Şcoalelor, profesor secundar, Dim. Cecropid, institutor.— 
Cenzori, Const. Alimănefleanu, inginer de mine; Preotul econom Conste 
lonescu, profesor secundar; Const, Alesundrescug institutor. 


Membri înscriși şi ootizațiuni plătite (urmare). 


Fundeneanu M Paraschiv (Bucureşti), 1,50 lei; Kiriacescu A, (Bucu 
reşti), 2 lei; Ana Manoil (Bucureşti), 2 lei; Kiriceanu Maria (Bucureşti) 
2 lei; I. N. Ciocan (Roman), 2 lei; Aurelia I. Cantemir (Roman), 2 lei 
N. Popovici (Roman), 2 iei; Gh. A. Popovici (Roman), 2 lei; I. Manoi 
(Roman), 2 lei; C. Grădinescu (Roman), 2 lei; Gh. Braşovescu (Bârsa 
Oţeleni-Roman), 1 leu; Elena Eug. Dimitriu (Doljeşti-Roman), 1,leu 
Ioan Bordianu (Strunga-Roman), 1 leu; Ioan Th. Mihâilescu (Cârligu- 
Roman), 1 leu; Gh. Enăchescu (Cârligu-lhoman), 1 leu; Ioan Ionescu 
(Elisabeta-Doamna-Roman), 1 leu ; Gh. I. Adam (Mogoşegti-Muscel), 1 leu; 
Maria Parteniu (Bucureşti), 2 lei; Lucia Parteniu (Bucureşti). 2 lei; E- 
liza Bunescu (Ploeşti), 2 lei ; Negru Constantin (Bucureşti), 2 lei; Dem. 
Popovici (Bucureşti), 2 lei; Pr. I. Grigoriu (Vaslui), 2 lei; Eufr. Milog 
(Vaslui), 2 lei; Clemenţa Balassan (Vaslui), 2 lei; Anastasia Mihalovici 
(Vaslui), 2 lei; Aglaia Bălănescu (Vaslui), 2 lei; Ioan Binig (Vaslui) 2 lei; 
M. |. Demetrian (Caracal), 3 lei; I. Gh. Demetrian (Caracal), 2 lei; N. G. 
Demetrian (Caracăl), 3 lei; I. D. Marțian (Caracăl), 2 lei; Gh. Niculescu 
(Caracal), 2 lei; Chiriac Mihăilescu (Caracăl), 2 lei; Al. Constantinescu 
(Caracăl), 2 lei; Petre Rădulescu (Caracăl), 2 lei; I. ©. Ionescu (Cârja- 
Tutova), 1 leu; Gh. Mocanu (Cârja-Tutova), 1 leu ; Ştefan Caşu (Cârja- 
Tutuva), 1 leu; I. A. Stratulat (Cârja-Tutova), 1 leu; Aureliu Sana (Mur- 
geni-Tutova), 1 leu; Maria Gheorghiu (Murgeni-Tutova), 1 leu; Aglaea 
Antonescu (Murgoni-Tutova), 1 leu. 


Numărul membrilor înscrişi cu începerea anului 1906 gi până în pre- 
zent este de 312; iar veniturile societăţii, tot în acest timp, sunt de 1.185 lei. 
(Va urmă în numărul viitor). 

14 MARTIE. 


In această zi se împlineste un sfert de veac, de când 
Adunările Legiuitoare au votat înălțarea principatului 
României la rangul de regat. Dela 14 Martie 1881 se 
începe pentru noi, Românii, o nouă pagină în cartea. 
în care stă scrisă vieața poporului nostru. 

Prin marele fapt al proclamării regatului n'am con- 
sfințit în chip sigir numai neatârnarea ţării. cucerită 
cu patru ani înainte prin vitejia armatei si prin înțe- 
lepciunea gloriosului nostru Suveran; ci prin el am mai 
arătat că România, faţă cu întinderea, cu însemnătatea 
sa aci în Răsărit, ca şi cu puterile dobândite, merită 
să poarte frumosul titlu. 

Noi, cei de astăzi, am avutadânca mulţumire să ve- 
dem cu ochii nostri îndeplinindu-se în acest sfert de 
veac atâtea întâmplări mari, sub înțeleapta şi rodnica 
domnie a M. S. Regelui Carol, pentru întărirea ţării. 

Insufleţiţi de dragostea de moşie şi de Tron, să încon- 
jurăm cu iubire, respect si devotament pe bunii noștri 
Suverani, urându-le sănătate şi vieaţă îndelungată. In 
aceeas vreme, să ne gândim cu recunoştinţă la toți băr- 
baţii de seamă ai noştri cari prin munca si prin lumi- 
nile lor au contribuit la ridicarea și întărirea iubitei 
noastre Românii. 

Şcoala sătească. 
Re Pia 
A n școala primară sătească se dau cele dintâiu îndru- 
5 mări minţii copiilor. Dar nu numai atâta, ea ţine 
RG loc de orice altă invățătură ; căci trebue să dea un 
`J om desăvârşit, folositor, nu ca învăţat între învățați, 
dar ca om care are menire potrivită, ca patriot bun, pă- 
rinte bun și tovarăș bun cu semenii lui. Deci școala pri- 
mară sătească are menire hotărită. De aci insemnătatea în- 
trebării: cum va puteă ea ajunge la indrumarea minții pe 
calea cea bună? 

Un lucru, la care poate mulți nu se așteaptă, e faptul 
că îndrumarea adevărată a minţii copiilor, se poate face 
mult mai cu folos, și mai întocmai cum s'a desvelit mintea 
omenirei, la sate decât la orașe. 

Astfel nu vor mai aveà prilej învățătorii să strige că n'au 
material didactic. Il au din belșug, dat de natura darnică 
în care a crescut și a propășit mintea părinților noștri. Tot 
aci trebue să înveţe și copiii. Ţinta cea mare, care se cere 
să o aibă orice profesor, nu e cetitul nici scrisul, nici cu- 
noștințe fără număr, ci cum să se formeze mintea şi jude- 
cata copilului, ca să fie cât mai iscusit a pricepe și înțelege 
orice lucruri noi ce ar întâlni. 

Nu e de mare folos a ști să spui ce-ai auzit și ce-ai în- 
vățat pe de rost, ci a descoperi singur lucruri noi; căci 
în vieață poate niciodată să n'ai nevoie de ceea ce-ai în- 
vățat pe din afară, dar ți se întâmplă ceva nou și, dacă 
mintea nu poate cugetă și deslegă, atunci nu știi să ieși din 
încurcătură și la nimic nu-ți vor sluji cunoștințele apelor și 
munților din America. 

Asta-i cu atâta mai adevărat cu cât omul nu poate pre- 
vedeă ce are să i se întâmple de azi pe mâine. Dacă însă 
are judecată deprinsă să probăluească și så deslege între- 
bările cele mai neașteptate, atunci iese izbânditor din multe 
nenorociri, ajunge cu mintea lui pe năzdrăvanul din poveste. 

De aceea datoria profesorului nu-i de-a tot spune nici 
de-a îmbâcsi cu cunoștințe nenumărate mintea copiilor, ci 
de a-i duce pe nesimţite ca ei singuri să afle, să judece 
și să scoață încheeri. Omenirea șia căpătat mintea și iscu- 
sința nu învățând pe de rost, ci lucrând și cercetând sin- 

gură, lovindu se de puterea lucrurilor şi-a naturii înconju- 
rătoare. 

Dacă deprindem copiii a lua de pe carte cunoștințe reci 
ori a le ascultă din spusele profesorului, mintea lor pierde 
obicinuința de a lucră singură și amorțește pe încetul. De 
aceea profesorul să fie călăuzul minței copilului. Cu atât 
mai mult trebue izgonite din școală rostimile de prisos. 

La început copiii se dau greu la rostimi, de oarece e în 
potriva felului de a fi al minţii omenești. Le-ar plăceă mai 
mult agonisirea cunoștințelor din lumea de afară. Dar dela 
o vreme, silită azi și mâine, ani de zile, mintea li se de- 
prinde și trăncănesc ca papagalii, se desvață de a gândi 
singuri, judecata li se lenevește și școlarii pierd obicinuința 
cugetării. E mai lesne ce zici după altul, decât să gândești 
singur. Aici ne amintim vorba unui Englez care zice, vor- 
bind de felul vechiu de-a învăță: «E lucru grozav de prost 
să gândești dela tine». 

lată ce zice profesorul universitar Frideric Paulsen vorbind 
despre școala sătească : 

«Se spune că trebue ca copiii să treacă prin aceleaș trepte 
de învățătură pe cari a trecut omenirea, bine înțeles pres- 
curtându-le. De aceea cursul primar ar trebui să se facă la 
țară, nu în oraș. Şcolarii să trăească între plugari și cres- 
cători de vite, între ciobani și pescari. Aci vor aveă prilej 
să cunoască natura şi pe om in luptă cu dânsa. La săpat, 
la arat, la semănat și secerat, la lucrat dulgherie și feră- 
rie, la țesut și la vânat, precum și la îngrijirea animalelor. 

«Copiii la sate duc vieața în natură și cu natura vara 
și iarna, ziua și noaptea; între cer și pământ, eleșteu și 
maidan, pajiște și livede, ogor și luncă, nisipuri și prundiș, 
cu tot ce crește şi se mișcă pe ele; plante și animale do- 
mestice și sălbatice. E o vieață de toate zilele, plină de 
simțiri, e vieață trăită. Ce este pe lângă asta cartea cu 
icoane a copilului din oraș? Grădina zoologică, scheletele de 
animale, toate sunt mai mult umbră decât lucruri aevea». 

Mai poate fi oare vorba la sate de lipsa materialului di- 
dactic? Au cel mai prețios material, de vreme ce e cel care 
a format mintea omului cu toate minunile ei. Acela la care 
s'a iscusit și și-a deprins judecata să nu dea greș. Nu car- 
tea a format mintea, ci aceasta cartea. O dovadă de pu- 
terea minunată a naturii întregi asupra desvălirii minţii e 

că un sătean cuminte, care n'a învățat carte neam de nea- 
mul lui, poate să învețe și să ajungă om învățat. Aseme- 
nea un om cuminte, chiar fără carte, poate fi mai price- 
put decât unul cu carte, dar mai slab de minte. Lucrul 
nu e de minune; căci mintea sătenilor se desvălue în mij- 
locul naturii, nu între patru ziduri: 

«Copiilor la țară, zice Paulsen, lumea întreagă le stă 
deschisă. Văd în amintirile mele din trecut, cum în zilele 
aspre de Aprilie, cu obrajii roşiți de vântul cel tăietor dela 
răsărit, umblam peste miriști umede și cenușii, căutând ouăle 
cele pestrițe, cenușiu-castanii, puse pe pământul gol și cum 
pasărea le apără mai mai izbindu-ne în față. Ori cum, în 
Duminecele fierbinți căutam prin lunci măceşe ori agrișe. 
Altă dată, cum dam peste stupurile cu miere ale albinelor 
sălbatece. Uneori prin arșița zădufului de amiază ne furi- 
şam la marginea gropilor pline de apă şi prindeam cula- 
țul de păr de cal, știucile ce dormeau la soare. Imi amin- 
tesc cum făceam zăgazuri pe pâraie și sileam apa să ne 
poarte morile. Cât eram de iscusit în alegerea nuielelor de 
răchită, din cari făceam arcuri! Toamna scăpăram din cre- 
mene, făceam foc și coceam cartofi. Şi ce mai cetăți clă- 
deam iarna din zăpadă !» 

Acuma închipauiți-vă toată această bogăție de întâmplări 
și lucruri bine cârmuite de un profesor. Câtă iscusință de 
judecată nu va căpătă mintea școlarilor ! Dar câte dibăcii 
nu se cer la cosit, ori când omul are de luptat cu vijelii 
și vărsări de apă. La fiecare pas, copilul ori tânărul e în 
atingere cu lumea lucrurilor şi-a faptelor, cu întâmplările 
firii. | se cere ca mintea să judece mereu altfel, după îm- 
prejurări, nu cum a învățat pe de rost. Trebue să deslege 
și să se apere. In această școală nemărginită se cere minte 
ageră și puteri trupești, cârmuite bine de judecată, altfel 
plătești scump! 

Lumea cu bogăţiile ei lucrează prin toate simţurile asu- 
pra minții și-o ascute. Asta poate face cartea foarte slab, 
chiar asupra imaginaţiilor bogate. 

Astfel stând lucrul, vedem că școala sătească poate aduce 
foloase pe cari nu le are cea dela oraș. Invăţătorii să fie 
bine încredințați că școala nu are menirea a înstrăină pe 
copii de vieața lumii din afară, ci să-i facă so înțeleagă 
și S'o- cunoască mai adânc și deci să o stăpânească. 

DDP Sofia Nădejge. 

Mircea cel Mare, Domnul Ţării Româneşti, înaintea sultanului Turciei, 

Tratamentul turbării 


(După procedeurile poporului). 


an face şi bune şi rele, ca toate în lume, dar una 
AV i se încarcă prea pe nedreptate în spinare. Anume 
că ar fi pricina turbării lupilor şi-a câinilor. Zic ţă- 
ranii că pe une-locuri şi într'anumită vreme ar fi 
umblând vânt-turbat, şi dacă ajung cânii ori lupii 
pe-acolo, turbează. Alţii spun altfel, că vântul turbat 
ar fi umblând pe sus prin văzduh, şi că ciocârlia dacă se 
ridică după obiceiul ei până dă de vânt turbat, cade jos 
şi moare. lar dac'o mănâncă vr'un câne, acesta iea boala dela 
ciocârlie. . 

Țăranii ştiu bine că şi omul turbează, ca şi celelalte ani- 
male de pe lângă casă, şi anume: ori că au fost muşcâte 
de câne turbat, ori au umblat prin vânt turbat. Am auzit 
că o seamă cred că omul turbează şi când mănâncă vro 
mâncare dată pe fereastă. Dar asta nu-mi vine s'o cred. E 
numai aşă o poveste. 

Acum, cu ciocârlia nu e nimic adevărat. S'o fi suind ea 
sus până ce-ameţeşte, şi cade ori ameţită ori moartă, dar 
de turbare nu. e nici vorbă. Intâiu, că vântul, oricum ar fi 
el, nu poate să bage turbarea nici în ciocâriii, nici în câni, 
nici în om şi nici într'un fel de animal. Pot să fie vânturi 
rele, care să te ameţească cu cine ştie-ce aer stricat, pe care 
îl aduc cu ele, dar nu pot să nască turbare. Asta e o credinţă 
deşartă. Al doilea, nici ciocârliile, nici oamenii şi nici un fel 
de animal nu poate să turbeze de sine-şi, afară de neamul 
câinesc, adecă lup, vulpe și câne. Turbarea este o boală a 
câinilor, cum e gălbeaza a oilor şi brânca a portilor. Alt 
soiu de animal nu poate turbă decât dacă-l muşcă vr'un 
câne turbat ori alt animal care a turbat tot prin mușcătură 
de câne bolnav de turbare. Aşă dară singura pricină a tur- 
bării este numai muşcătura altui turbat, dar nu vântul. 

Pricina turbării cânelui este stricarea sângelui, iar otrava 
turbării stă în balele lui, care sunt otrăvitoare numai a- 
tunci când intră în rană, şi de-aci în sânge. Când te-a muş- 
cat cânele turbuţ, fără să te fi rănit, nu e nici o primejdie, 
căci balele au rămas în haină. Dar dacă rana e cât de mică, 
tie şi numai sdrelitura cruntă, otrava intră în cel muşcat şi 
ajunge în sânge. Acum, eu nu ştiu de ce să mă mir mai 
mult, de grozăvia boalei acesteia, care se isprăveşte tot- 
deauna cu moarte cumplită, dacă nu te cauţi, ori de min- 
tea slabă a ţăranilor care la o primejdie ca asta se încred 
în descântece şi în leacuri băbeşti. Despre desgântece nu-ţi 
mai scriu, că ţi-am scris destule mai nainte, iar despre lea- 
curile turbării iată ce-am auzit. Sunt anumiţi meşteri prin 

sate, cari îți ştiu tăiă de sub limbă căţeii turbării. Ce sunt 
căţeii aceştia nu prea ştiu ţăranii să-ţi spue anumit. Unii 
zic că sunt nişte beşicuţe pe vinele de sub limbă, alţii că 
sunt noduri de sânge în vinele acelea. Fie una, fie alta, no- 
duri ori băşiei, sunt o urmare a turbării, iar nu o pricină 
a ei. Meșterul deci, cu un briciu taie căţeii, ori îi arde cu 
o undreă, până pier şi nu mai ies alţii. Unii meşteri spun, 
că tocmai aceşti căţei sunt pricina turbării, alţii, dimpotrivă, 
că turbarea e întâiu și apoi căţeii — aceştia negreşit ştiu 
mai bine — dar toţi spun la fel, că şireţii de căţei se urcă în 
cap, dacă nu-i tai, şi atunci moare omul. Ba chiar dacă-i 
tai, şi cine ştie cum scapi pe vr'unul, acesta se urcă în cap 
singur şi face răutate cât toţi. Şi iarăşi, dacă cel ce arecă- 
tei nu face toate după rândueala meșterului, de geaba îşi 
taie căţeii, că ei au tipicul lor şi tot se urcă în cap. Vezi, 
mie mi se pare că sunt mai şireţi meşterii decât căţeii, pen- 
trucă cunosc tipicul căţeilor şi slaba minte a bolnavului. 

lar tipicul are rândueli multe, şi lesne poţi să le greşeşti, 
şi atunci toată tăierea căţeilor este de geaba. Adecă, tot por- 
tite prin care meşterul poate să fugă de răspundere, şi să 
zică: leacul meu e fără greş, dacă nu voiu face eu cumva 
greş să scap vr'un căţel ori daca nu va face greş bolnavul 
întru cele ce sunt rânduite. Iar eu o spun, asta însă fără 
nici un greş, că bietul bolnav totdeauna greșşeşte şi, deci, 
căţeii negreşit i se urcă în cap. Că el trebue să poarte la 
gât,40 de zile tot atâtea rotiţe de lemn, cioplite de un om 
care să fie singur cu acelaş nume în sat, ceeace nu se poate 
decât cu un nume neobicinuit. Şi aşă, după tăierea căţeilor, 
bolnavul aruncă în fiecare zi câte o rotiţă, din cele patruzeci ce 
le poartă la gât înşirate pe o aţă, până le aruncă pe toate. 
lar la a patruzecea zi se face sănătos? Aș, în ziua asta are 
nu numai dreptul, dar şi datoria să moară. Dreptul e din 
partea lui, datoria dintr'a căţeilor, cari totuşi s'au urcat în 
cap. Şi abia atunci dă de veste meşterul şi văd și ai casei, 
că nu s'au împlinit rânduelile tipicului; că omul cu numele 
Onofreiu bunăoară, care a cioplit rotiţele, îşi zice numai 
Onofreiu dar din botez îl chiamă Ion, lucru de care şi-a 
adus aminte numai acum în urmă; că bietul mort, după cum 
îşi aduce aminte tot acum în urmă vr'unul din casă, a uitat 
într'o zi s'arunce o rotiţă şi a doua zi a aruncat două, ceeace 
nu e scris în tipicul căţeilor. O, dar Onofreiu, chiar dacă-l 
chemă aşă şi e singurul Onofreiu în sat, tot acum în urmă 
îşi aduce aminte, că a tăiat rotiţele într'o Duminecă, după 
tipic, dar nu le-a lăsat peste noapte înşirate pe prag, pen- 
trucă meşterul nu i-a spus să facă așă, cu toate că meşte- 
rul jură că i-a spus. 

Și așă altele şi altele. Tot după moarte să găsesc lipsu- 
rile de rândueli în tipic. Cele mai multe le găseşte meşte- 
rul, căci tot el îşi aduce aminte de cele ce nu s'au făcut, deşi 

nimeni nu-şi prea aduce aminte să-l fi auzit vorbind despre 
ele, înainte de a muri bolnavul. Dar meşterul e meşter, tre- 
bue să-l crezi, iar el a doua zi merge să se tocmească din 
plată cu alt bolnav, căruia are să-i taie căţeii cei aşă de 
şireți. 

Unii meşteri mai încearcă şi cu căţei de frasin. Căţei sunt 
ăştia, căţei aceia de sub limbă. Şi după cum ţi-am mai spus, 
poporul crede grozav în zicătoarea lui: <cuiu cu cuiu se scoate. 
Adecă aici, căţel cu căţel. Cevă dreptate au aici țăranii ; să 
vedem aşà dară câtă. 

(Va urma) G. Cosbuc. 

NN 


Hrana sătenilor. 


9 
oporul dela sate este cu drept cuvânt temelia țării 


Y Zic aceasta, pentrucă sătenii sunt cei mai numeroși, 
Ji munca lor este de cel mai mare folos pentru toți, iar 
dintre ei se prenoeşte pătura mai cuminte din oraş 

) Dela tăria sătenilor, dela vrednicia lor în orice pri- 
vinţă, atârnă fiinţarea ţărei româneşti în zilele noastre, ca şi 
în viitor. Un traiu bun, o stare înfloritoare şi mai ales în- 
mulţirea sătenilor sunt de dorit. Despre asta nu mai încape 
multă vorbă. Voitorii de bine ai sătenilor au început să 
cugete ce s'ar întâmplă, dacă poporul dela sate ar ajunge 
din ce în ce mai rău? Ce ar fi pentru scumpa noastră ţară, 
dacă satele n'ar mai spori în fii şi fiice de ţărani; dacă să- 
tenii ar ajunge cu toţii oameni fără putere de muncă, fără 
putere de vieaţă, muşterei nelipsiţi ai cârciumelor şi... ai 
spitalelor ; dacă nu s'ar mai putea recrută tineri destoinici 
pentru oştire... 

Eu cred că nu este şi nu poate fi o chestiune mai înori- 
jitoare decât aceasta. Când vezi că în fiecare an pelagra 
face din ce în ce mai multă pradă, când întâlneşti pretutin- 
deni aproape săteni tineri slăbănogi, piperniciţi din traiu 
rău și ruinaţi de băuturi spirtoase, când munca ce o fac ei 
este mică şi cu rezultate puţin îmbucurătoare, nu poţi rămâne 
nepăsător. Atunci vezi că este în joc însăşi vieaţa poporu- 
lui din care tu faci parte, este în joc neamul tău. La oraşe 
străinii se aciolează tot mai mulţi şi au în mâinile lor mare 
parte din bogăţiile ţării, la sate — în multe părţi — au pus 
stăpânire pe venitul pământului, dacă legile ţării îi oprese 
de a pune mâna şi pe pământ. Nu este destul de mare pri- 
mejdia slăbirii poporului dela sate? O soartă tristă așteaptă 
pe neamurile cari nu-şi îmbunătăţesc traiul. pe neamurile 
cari nu se pricep să-și înmulțească puterea de vieaţă, precum 
şi pe acelea cari nu-și fac o stare mai bună. In ţara unde 
se împuţinează oamenii trainici, voinici şi sănătoşi se aşează 

cu vremea alt neam mai puternic şi vechiul popor este su- 
pus pieirii. Asta este o lege de care nu poate scăpă nici 
o ţară slabă şi cu locuitori puţini şi fără de vlagă. 

O astfel de ţară seamănă cu copacii ce stau să se usuce. 
Pe ei vin atunci tot felul de gângănii cari le grăbesc nimi- 
cirea, stricându-le lemnul şi găurindu-l în toate părţile. 

Cu suflet amărit scriu rândurile astea, când mă gândesc 
că sătenii noştri, pe zi ce trece,se fac tot mai nevoiaşi, din 
pricina atâtor rele cari îi bântuie. Cum aş dori să fie de 
fapt versul poetului: «Român verde ca stejarul!» Dar cei 
mai mulţi dintre sătenii noştri duc o vieaţă de azi pe mâine, 
şi ei, şi mai ales copii lor. 

E trist, foarte trist să afli sate unde nu poţi găsi nici 
atâta lapte, câi poţi să dai la doi trei copii bolnavi. 

E trist să afli că copiii se duc dimineaţa la şcoală pe sto- 
macul gol şi stau aşă până la amiazi. Şi atunci ce le dau 
părinţii de mâncare? Mai nimic sau lucruri de acelea cari 
le ţin numai de foame, dar folos nu le aduc decât prea 
puţin. 

Nu poate să fie pentru nimeni o taină, că la sate se pot 
numără pe degete oamenii cari ştiu să trăească mulţumitor. 
E adevărat că omul nu trăește ca să mănânce, ci mănâncă 
ca să trăească. Dar tocmai asta n'o pricep bieţii noştri Ro- 
mâni. Ei cred că este de ajugis ca să-şi amăgească stomacul 
cu câte cevă de-ale mâncării, ca să fie sănătoşi, să aibă pu- 
tere şi spor la muncă şi ca să fie mai bine apăraţi de boale. 

Să ne uităm însă mai de aproape la masa zilnică a sătea- 
nului, fie chiar în zilele când lucrează în țarină, ce vom vedeă? 

Pe cele mai multe mese vom găsi de sigur o mămăligă 
sau un codru de mălaiv sau de turtă. Adesea ori mămăliga 
este nefiartă bine sau făcută dintr'un mălaiu mucigăit. Gus- 
tând din ea, o găseşti amară şi rea. Iată începutul pelagrei 
în acest codru de mămăligă! Ştirul, loboda, urzicile, ceapa, 
usturoiul, ştevia şi alte verdeţuri de nimic întregesc mânca- 
vea muncitorilor de pământ. Din când în când iau loc şi 
varza acră sau dulce, fasolea, sfecla, castraveţii, pepenii, ciu- 
percile şi poamele. Mâncarea obicinuită a sătenilor este mai 
ales fasolea şi mămăliga. 

Carnea se mănâncă din an în Paşte, vorba ceea. In păr- 
tile de câmp se foloseşte ca pastramă şi cârnaţi. La munte 
se mănâncă, e adevărat, cevă mai multă carne: de oaie, de 
miel şi de capră. 

Se mai mănâncă şi puţină carne de pasăre şi ouă, însă locui- 
torii de prin apropierea oraşelor s'au învățat să le vândă, aşă 
că nu se prea lipesc de ele nici ei nici copiii. 

Peştele se mănâncă mai ales de locuitorii de prin apropi- 
erea râurilor, a lacurilor şi a Dunării. Mulţi însă le duc 
dorul. Dacă s'a întâmplat să se ducă la oraş sau să treacă 
prin sat vre-o căruţă cu peşte, apoi se mulțumesc să cum- 

pere câte un cosac, pe care-l frig şi-l pun saramură sau în 
oțet, şi întingând toată familia în zeama acrită şi sărată au 
părerea că se satură de peşte. 

Nici lapte nu prea beau sătenii, dar nici copilaşilor nu le 
dau îndestul. Tocmai acestora cari au atâta nevoie de lapte! 

Țăranilor le place cu deosebire ardeiul, ceapa, usturoiul 
şi sarea în mare cătăţime, adică tocmai acele lucruri cari 
ar trebui prea puţin întrebuințate, spre a nu derăpănă prin 
iuţimea şi arsura lor stomacul şi alte organe ale trupului. 

Săteanul împlineşte lipsa mâncării cu apă multă. Te sperii 
câtă apă beau ei, şi mai cu seamă la muncă! 

Ei mai înlocuesc apa prin ţuică sau prin rachiu, crezân- 
du-se îndestulaţi cu aceste băuturi. Ba ei zic, glumind ast- 
fel pe socoteala sănătăţii lor: «Mâncarea e o fudulie, bău- 
tură să fie!» Rachiul sau ţuica taie foamea, momind bietul 
stomac şi înşelând astfel nenorocitul corp omenesc. Dar nu 
e nici o înşelare mai primejdioasă decât asta, căci pe de o 
parte spirtul ruinează organele, iar pe de alta corpul nu se 
hrăneşte din el. Şi băuturile spirtoase sunt cu atât mai rele 
cu cât au fost mai rău pregătite sau au fost supuse la fal- 
sificări, cum se întâmplă foarte des. 

Puţină grijă au de hrana ţăranilor şi unii proprietari sau 
arendaşi, mai ales din cei străini, cari îi întrebuinţează la 
lucru pe moşiile lor. In loc de-g-şi face mai bine socoteala, 
că muncitorii hrăniţi cum se cade lucrează cu mai mult spor, 
se gândesc că sunt mai câştigaţi să le rămână în pungă o 
sumă bunişoară, pe care trebuiă s'o dea pe mâncarea mun- 
citorilor. In loc ca sătenii să găsească pe unele moşii un 
îndemn sănătos pentru o hrană mai omenească şi mai re- 
paratoare a pierderilor suferite de corp prin muncă, ei află 
acelaş cosac sărat, aceeaş brânză stricată, aceeaş ceapă, ace- 
laş basamac, pe care cu o zi înainte le avusese pe masă 
la ei acasă. 


(Sfârșitul în No. viitor). Gr. Teodossiu. 


Cum se cere să fie un ulei bun. 


3. Intocmirea dinduntru a uleiului. — Intocmirea dinăuntru 
a uleiului trebue să îngăduie albinelor, să și aşeze clădirile de 
faguri şi să se organizeze ca şi în starea firească de vieţuire. 
O bună întocmire a uleiului înăuntru înrâureşte asupra ouatu- 
lui mătcii, şi are de urmare înmulţirea la vreme a albinelor; 
dă putinţă culegătoarelor să strângă cât mai multă miere, şi a- 
sigură iernatul în condiţiunile cele mai priincioase. 

S'a arătat mai înainte, că în orice uleiu deosebim două părți: 
cuibul, unde se crește puetul și magazia, unde lucrătoarele îşi 
pun strânsura. Magazia de miere nu poate aveă alt loc, decât 

alături de cuib, într'o parte ori în amândouă părţile, sau dea 
supra cuibului. Uleiele cu magazia de strânsură alături de cuib 


se zic uleie lungi sau orizontale; iar celelalte, ulete înalte 
sau verticale; sau cu caturi. 


Uleiu orizontal sau lung. 

In uleiele lungi, toţi [agurii se găsesc unul lângă altul, într'un 
singur rând; iar mierea se strânge de o parte şi de alta a cui- 
bului şi în căsutele de deasupra puetului, ca o continuare a 
acestuia. Incăperea acestor uleie e astfel socotită, ca "matca să 
aibă loc îndestulător pentru ouat; iar lucrătoarele de asemenea 
să nu ducă lipsă de loc pentru mierea care o aduc.. 


Uleiu cu caturi sau vertical. 
Uleiele înalte au o parte de căpetenie, numită frupul ulezu” 
lui, în chipul unei lăzi, a cărei încăpere cuprinde numai cui- 
bul; iar la vremea culesului celui mare li se înnădește deasupra 

una sau mai multe cutii, care să se potrivească în gură cu tru- 
pul. In aceste cutii, albinele clădese fagurii în cari strâng mierea 
de recoltat. In uleiele înalte, strânsura e grămădită deasupra 
cuibului, în figuri despărțiți totdeauna de cei de jos, printr'o 
mică depărtare, ca de un deget. 

Ca să ne putem da mai bine seama, care din aceste două 
feluri de uleie se potriveşte mai bine cu traiul firesc al albine- 
lor, să cercetăm ce se petrece, când albinele lucrează în deplină 
voie, într'o încăpere mare. Cercetând fagurii de albine care tră- 
esc în stare de sălbătecie, dovedim că totdeauna ei sunt mai 
înalţi, decât laţi. Uneori ajung de sus în jos, la lungimi uimi- 
toare. Dacă încăperea se întinde atât în lărgime cât și în înăl- 
time, albinele clădesc fagurii tot în jos mai mult, și niciodată 
în lăţime. Puetul se găseşte în părţile din mijioc şi de jos, iar 
mierea numai decât deasupra lui, fără nici un loc despărțitor 
între ele. 

Astfel în stare firească, albinele clădesc totdeauna faguri mai 
lungi în jos. decât în lături. Aceasta, pare că au cuvânt să o 
facă. Mierea se încheagă uşor la frig, făcându-se nisipoasă, la 
înfăţişare. Albinele n'o pot mâncă aşă, ci trebue s'o subţieze cu 
apă. Dar iarna nu pot să şi-o aducă. De aceea, ele își aşează 
totdeauna hrana în partea de sus a fagurilor, unde se grămă- 
deşte căldura satupului. Mierea care stă în căldură nu se încheagă; 
iar albinele grămădite între faguri o au la îndemână, chiar dea- 
supra lor. In chipul acesta eie nu se văd silite să se tragă după 
hrană pe fagurii lăturaşi, ca să-și strice rândueala din grămadă. 
Cu mierea deasupra, le e destul să se ridice pe nesimţite în 
sus, în partea stupulu: unde e căldura mai mare, pe măsură ce 
isprăvese mâncarea de jos. 

Uleiele orizontale, cu ramele mai înalte decât largi, ţin seamă 
de cerințele lirești ale albinelor. In uleiele cu caturi, având ra- 
mele mai largi decât înalte lucrurile se petrec altfel. In ele, 
matca îşi întinde ouatul din speteaza de sus, până în cea de 
jos a ramei. Proviziile de iarnă nu se pot grămădi în partea 
de sus a fagurelui deasupra puetului, ci spre laturile lui și pe 
tagurii lăturași. La începutul iernii, roiul se grămădește pe fa- 
gurii din dreptul urdinișului. După ce isprăvesc mierea din acel 
loc, albinele sunt nevoite să-şi strice grămada, să-și schimbe lo- 
cul ca să treacă pe alţi laguri din lături, şi să-l încălzească. Pen- 
tru aceasta trebue să cheltuească multă miere. Dacă un frig pu- 
ternic le amorţeşte şi le ţine mai mult timp în neputinţă de a 
se mişcă, mai înainte de a fi pututsă ajungă la fagurii cu miere, 
sau dacă mai găsesc şi mierea închegată și n'o pot folosi, roiul 
moare de foame, cu toate că are hrană îndestulătoare. 

Uleiele cu caturi nu îngădue rame înalte, şi din acest punct 
de vedere ele au cusur, căci dacă ramele sunt înalte, strânsura 
din caturi e mică. Pricina acestui fapt e lesne de înţeles. In ra- 
mele înalte, deasupra puetului rămân căsuțe pe cari albinele 
le umplu cu strânsură. Ele nu urcă miere în cat, până ce mai 
întâiu nu isprăvesc de umplut căsuţele goale din cuib. Dar până 

atunci, culesul a trecut. Dând ramelor din cuib o formă mă- 
runtă şi largă, tocmai cât trebue pentru ouat, silim culegătoa- 
rele să-şi care dela început strânsura în cat. De asemenea şi 
numărul ramelor din cuibul puetului trebue să fie mărginit la 
atâta, cât e de trebuinţă. 

Altă pricină care vine în sprijinul ramelor mărunte la uleiele 
înalte, e ca uleiul însuşi să aibă o înălţime cât mai mică, pen- 
tru ca drumu! albinelor care urcă încărcate, străbătând cuibul 
în sus până la cat, să fie cât mai scurt și ele să ajungă câtmai 
lesne la el. Cu cât trupul uleiului e mai mărunt, cu atât dru- 
mul prin el e mai scurt. Înălţimea ramelor la uleiele cu caturi 
ajunge cel mult până la 27 ori 33 de centimetri, adică atâta cât 
lărgimea cea mai mare a cercului cu puet, Dar ca să aibă ase- 
menea ramă numărul trebuincios de 10.000 căsuțe, trebue să i 
se dea lărgime mare, ajungând până la 42 cm. ceeace e prea 
mult. Grămada de albine, în timpul iernatului, neputând umple 
toată lărgimea aceasta, rămâne înconjurată de un loc gol, care 
trebue încălzit. 

Faţă de urdiniș, ramele pot fi aşezate în uleiu în două chi- 
puri: ori se sprijinese cu un capăt pe peretele dinainte şi cu 
celălalt pe peretele dindărăr şi stau deacurmezișul pe urdiniş ; 
ori se sprijinesc pe păreţii din laturi şi atunci stau paralel cu 
urdinişul. In cazul dintâiu se zice că uleiul are pat rece, iar în 
cazul celălalt, pat cald. 

Incercările făcute până acum gi dreapta judecată dovedesc, că 
aşezarea fagurilor în pat cald are cusururi însemnate şi că pa- 
tul rece trebue să aibă prevădere. In patul cald, rama dintâiu 
pusă în dreptul urdinișului, împiedică premenirea aerului, care 
se face prin urdiniş. Apoi iernatul nu se poate face în condi- 
ţiuni bune. La începutul iernii, albinele se grămădesc întotdea- 
una pe lagurii cei mai apropiaţi de urdiniş, ñe stupul cu pat 
cald, fie cu pat rece. Când isprăvesc mierea din acei faguri, în 
uleiele cu pat cald, cu greutate pot trece pe fagurii din fund. 
Mulţi stupari de seamă mărturisesc că au pierdut de multe ori 
iarna, albinele din stupii cu pat cald. Ele pier de foame, cu toate 
că au hrană din belșug în ramele dindărăt. Când frigul ţine 
fără contenire mai multă vreme, ele nu pot în caz de trebuinţă 
să se strămute pe fagurii cu miere; iar primăvara se găsesc 
albinele moarte pe tagurii din faţă, fără picătură de miere în 
ei, pe când cei din fund sunt plini cu miere căpăcită. La stupii 
cu pât cald se pierde în liecare iarnă, din zece unul. 

Se mai dovedește apoi că în uleiele cu pat cald, puetul nu 
se poate prăsi tot atât de mult ca în cele cu pat rece, şie nu- 
mai pe fagurii din față. De aceea nici albinele nu se pot înmulţi 
mult. Strânsura de miere e mai mică decât în celelalte şi fap- 
tul se explică prin împrejurarea, că albinele întâmpină greutate 
mare, ca să ajungă la lagurii din fund. Intrebuințarea stupilor 
cu pat cald scade din zi în zi. 

N. Nicolaescu și 6. Stolnescu. 

Liga antialcu. 


Şi în ţara franţuzească se bea mult. wi 
chiar păcatul beţiei a mers crescând de câţiva 4 
încoace. După socoteala făcută de un autor care s'a 
ocupat cu chestiunea aceasta, în anul 1830 se bea 
în Franţa atâtea băuturi spirtoase în cât veniă de 
cap 1,12 litri. (Par'că mi-ar veni să zic că pe atunci 
statistica nu o fi fost prea bine tăcută și poate că 
se bea mai mult). Peste treizeci de ani, în 1860, se 
socoteşte de cap de om 2,27 litri de alcool. Creş- 
terea e mare; dar ea se face şi mai mare, căci în 
20 de ani ajunge la 3,64 litri; iar peste 10 ani adică 
în 1890 se urcă la 4,35; în fine în 1898 atinge punc- 
tul cel mai urcat, adică 5,08 litri de alcool de cap. 

Erà deci motiv serios pentru ca oamenii de bine 
să intre la grijă. Cam de-atunci începe mişcarea 
în contra alcoolismului. Negreşit, în primele tim- 
puri, mişcarea este timidă ; însă încet încet, ea prinde 
puteri. 

In 1896 se întemeiază «Uniunea franceză antial- 
coolică»; mai târziu, în 1903, se formează o altă 
societate zisă «Societatea franceză de temperanţă.» 

Amândouă acestea s'au întrunit sub numele de 

Liga naţională contra alcoolismului.» 

Centrul acestei nouă societăţi este în Paris; iar 
în restul ţării are numeroase secţiuni. După ulti- 
mul raport, ea numără 65.000 de membri. 

Când se gândeşte cinevă să formeze o societate 
de acest fel, primul lucru la care trebue să cugete 
este următorul: «Cui să se adreseze? de unde să 
înceapă ? 

La această întrebare, două răspunsuri sunt cu 
putinţă: 1) Să te adresezi la cei cari beau şi să-i 
faci să se lase de băutură; 2) Să te adresezi la cei 
cari nu beau încă, pentru a-i convinge că trebue să 
nu bea niciodată. 

Pot există deci două tipuri de societăţi antial- 
coolice: unele cari au de scop a îndreptă pe beţivi, 
altele cari au de scop a face pe copii să urască bău- 


ALBINA 667 
tura. Fireşte că pot fi unele cari să se ocupe cu 
ambele scopuri. 

Liga franceză şi-a zis că ar fi prea mare pier- 
dere de vreme și de silinţe, ca să se ocupe de 
beţivi. In adevăr s'au văzut alte societăţi cari au 
reușit să smulgă din ghiarele acestui viţiu un nu- 
măr de nenorociţi; dar câţi alţii, la cari s'au adre- 
sat ele, n'au rămas cu vechile lor deprinderi! Be- 
tivii ăştia sunt foarte şireţi. Mulţi din ei au păcă- 
lit societăţile de temperanţă cu bani. Se duceau la 
câtevă şedinţe şi declarau că n'au să mai bea, se 
înseriau în societate, luau un mic certificat şi cu 
acela se adresau la diferite persoane bogate, cari 
patronau societatea, şi cereau ajutor, ca să-și plă- 
tească datoriile din timpul când beau, ș. a. Și cu ba- 
nii aceia trăgeau un chef de se duceă pomina! 

De aceea societatea franceză renunţă la beţivi, 
îi consideră pierduţi şi nu se ocupă direct de ei. 
Ea are în primul rând în vedere «educația antial- 
coolică»; pentru aceasta începe cu «şcoala primară» 
pentru a continuă pe deo parte în «atelier», pe de 
alta în «licee» şi în «armată » 

Mijloacele de acţiune sunt multe şi variate. 

Mai întâiu, liga aceasta a fost recunoscută de gu- 
vern ca o «instituţie de utilitate publică», ceeace i-a 
dat mare autoritate faţă de public. 

Prin stăruinţele ei s'au introdus în programa 
școalelor primare oarecari noţiuni de «învăţământ 
antialcoolic.» Ea urmărește executarea acestei părți 
din program şi o înlesnește tipărind cărţi, tablouri, 
lăudând şi încurajând pe institutorii cari se ocupa 
mai stăruitor cu chestia. 

Se formează apoi mici societăţi de școlari prin 
diferite licee. având de scop a pregăti la lupta de 
mâine pe viitorii cetăţeni. In Fevruarie 1904 s'a ți- 
nut o adunare a acestor societăţi din Paris, sub 
preşedinţa vicerectorului Academiei din Paris, la 
care au luat parte 3.000 de tineri şcolari. 

In armată se răspândesc broşuri antialcoolice, se 
țin conferinţe; ba în unele corpuri nu se vinde la 
cantină nici un fel, de băutură alcoolică. 

După ce a pregătit astfel tineretul, liga se gân- 
deşte la vremea când acei tineri vor deveni oameni 
Și înfiinţează birturi şi cafenele antialcoolice. 

Tot asemenea prin unele ateliere, pe unde pot găsi 
stăpâni binevoitori, înființează cârciumi fără bău- 
turi spirtoase. 

La acestea vom adăogă conferințele ţinute în di- 
ferite mahalale şi întemeiarea de biblioteci de lec- 
tură prin centrele de lucrători. Este ştiut că omul 
se duce la cârciumă adesea fără gând de a se îm- 
bătă, ci numai pentru ca să întâlnească un prieten şi 
pentru a-şi petrece un ceas. Bibliotecile acestea, aşe- 
zate în săli spaţioase, pun la îndemâna lucrători- 
lor reviste, jurnale, cărţi; ei pot veni aci să citească, 
seara trece şi-au scăpat de cârciumă. Par'că aud 
că o să ziceţi: «Dar vin mulţi cititori?» Negreşit că 
nu; însă nici nu s'au făcut acestea pentru oame- 
nii în vârstă, ci pentru a fi gata în vederea ace- 
lora cari ies treptat din şcoale. Acelora li s'a vorbit 
de relele băuturilor. Ei însă vor simţi nevoie să 
petreacă undeva un ceas liber. Unde să meargă? 
Pentru dânşii deci se întemeiază aceste biblioteci, la 
cari — precum se spune— vin şi câţivă din tei bă- 
trâni. 


Iată un şir de mijloace de luptă contra alcoo- 
lismului. 

Le-am adus la cunoștința cititorilor, fiindcă dela 
întemeierea ei, revista «Albina» s'a ocupat cu ches- 
tiunea aceasta. In special atragem atenţiunea har- 
nicilor învățători, cari şi în aceasta ca în multe 
altele sunt amicii şi sprijinitorii noștri, ca să vază 
că în toate ţările tot pe ei se întemeiază aceia cari 
luptă pentru îndreptarea relelor şi ridicarea po- 
porului. 

SS II Radu. 


Cine nu .voeşte să vază un lucru, acela să nu se folc- 
sească nici de ochi, nici de ochelari. 

Nu toți oamenii cari inchid ochii dorm. 

Umilința piere de unde se ivește norocul. 


a ITI II >= a 

Cum trebue să hrânim calul. 


Invățătorul. — Mânjilor după înţăreat şi chiar în timpul 
sugerii, le prieşte bine iarba. Asemenea se poate hrăni la 
păşune cai tineri, iepele borţoase sau cu mânz după ele. 

Cailor ce muncesc, când îi nutrim cu iarbă, este bine să 
li se mai dea zilnic şi grăunţe. 

Păscutul începe cam pela sfârşitul lui Prier sau la începutul 
lui Florar. Sə va căută pe cât cu putinţă dea nu se trimete 
pe aceeaş livede să pască la un loc caii şi cu alte animale. 
Armăsarii se vor paşte deosebit de iepe. 

Caii cari au făcut serviciu şi sunt potcoviţi, la darea lor 
la păşune pentru mai mult timp, se vor despotcovi, mai 
ales la picioarele de dindărăt. 

Trecerea dela hrana uscată la iarbă nu trebue a se face 
de odată, ci încetul cu încetul, dându-se animalelor cel pu- 
ţin, în cele dintâiu 10—15 zile, pe lângă iarba pe care o 
pasc, şi cevă furaj uscat, fân şi grăunţe. 

Gheorghe Ion. — Nu este bine dar, domnule învăţător, ca 
să pască la olaltă calul cu boul. cu vaca, cu oaia, capra sau 
chiar cu porcul pe acelaş loc, cum se face pe izlazul satu- 
lui nostru. 

Invăţătorul. — De sigur că nu. Calul are obiceiurile lui. 
Boul nu poate paşte bine pe urma calului sau a oii, şi se mai 
pot întâmplă fel de fel de cazuri, ca boul să spargă cu coar- 
nele un mânz sau cal, acesta să isbească cu picioarele o 
vacă borţoasă, să muşte vitele şi câte altele. 

Sătenii. — Aşă este. 

Învățătorul. — Am văzut cum se urmează cu păscutul, să 
ne ocupăm acum de celelalte alimente. 

Pentru ca munca, pe care-o face un cal să fie cât se poate 
mai însemnată şi mai folositoare, este nevoie de a i se da 
pe lângă fân, paie şi grăunţe. El trebue a primi ca mâncare, 
pentru o zi şi o noapte, cam câte un kg. de fân gi unul de 
paie, pentru fiecare sută de kg. din greutatea lui vie, ceeace 
ar veni pentru caii româneşti, cari nu sunt mari, 4—5 kg. 
de fân şi aceeaş porţie de paie, pentru 24 de ceasuri. 

Fânurile artificiale sunt şi ele bune pentru cal, însă este 
mai bine de a se amestecă cu fânul obicinuit, şi a nu ise da 
încontinuu prea mult timp. 

Calul care munceşte are neapărat necesitate de grăunţe. 
Aceluia care face servicii iuți, la trap întins, fie călărit, fie 
înhămat, i se va da ovdz. 

Ovăzul este alimentul cel mai ales al calului ; acesta îl 
mănâncă cu poftă, îl face viciu şi cu mişcări repezi. Englejii 
au zicătoarea: «calul este în traista cu ovăz». Bi au drep- 
tate, când spun astfel. Grăunţele de ovăz, date mânjilor, le 
ajută foarte mult la creştere, făcându-i vioi şi sdraveni. 

Cantitatea de ovăz ce trebue dată unui cal atârnă de munca 
ce face şi de mărimea lui. Pentru caii noştri, 4—5 kg. pentru 
o zi şi o noapte, le-ar fi destul. 


er] 


“ungri 


” Orzul şi porumbul ca şi tărīîfele se pot da cu folos cailor; 
ele sunt nemerite pentru aceia cari trebue să lucreze mai 
încet, mai mult la pas. 

Stan Popescu. — Toate sunt bune; dar uite, calul meu 
are parte în fiecare dimineaţă de un mertic de grăunţe; 

pare el, ce este drept, mai isteţ decât alţii, dar nu tocmai 
așă cum s'ar crede că ar trebui să fie. 

- Învățătorul. — Nu numai dând grăunţe calului, trebue 
să se arate voinic şi frumos, ci încă să ştim cum săi le dăm, 
să i le dăm cu rost. Cu alte cuvinte, după ce am văzut că 
fânul, paiele şi grăunţele sunt nutrimentul de căpetenie 
al calului, să trecem a ne ocupă de felul cum trebue să i se 
dea acel nutriment, sau mai bine să vorbim de mâncarea 
unui cal dintr'o zi și-o noaple, în câte tainuri trebue îm- 
părţită şi cum să se dea acele tainuri. 

(Va urma) Irimia Popescu, 
Medic-Veterinar. 


———— o 3 9 mt oma 


Patriotismul unui cioban. 


(Intâmplare adevărată). 


e la începutul lunei Noemvrie, recruţii sosiau la regimen- 
tele în cari căzuse sorții. 

Flăcăii veniau până la poarta regimentului cu unul 
din părinţi ori cu neamuri de-ale lor, aici rămâneau înto- 
vărăşitorii, îngândurați de ceea-ce îi aşteaptă şi pe-a cui 

mână intră, trezindu-se numai lăcrămând şi cu jalea în suflet ; 
iar flăcăii intrau pe poartă sfioşi cete, cete, îndreptându-i alţii 
la depozitul de recrutarte. 

Locul din fața depozitului gemeă de mulţimea tineretului; printre 
ei mai eră câte un târgoveţ bătrân, căruia nu-i eră groază de 
regiment, ca bieţilor săteni, neştiutori. Plăcăii se strângeau cioatcă 
împrejurul celor gureşi, şi din când în când, câte un hohot de râs 
îi mai răcoriau (împrăștieau) şi iar se buluciau, iar dădeau vânt 
prăjuturilor, care i făceau să uita grijile ce i așteptau. Doar când 
mai zăriau câte un miiitar, rămâneau zăpăciţi şi gânditori... 

Cum erau stăpâniţi de limbuţia unora şi de istețimea altora, iacă 
văd venind în pasul ciobănesc chiar un cioban. 

— Noroc bun! dădu bărbătos și cu inimă ciobanul. 

— Se dea Dumnezeu. 

— A sosit și lgnatu nostru. 

— Cam așă...,. 

Se făcu liniște. Toţi se uitau şi-l măsurau pe noul sosit, din 
cap până'n tălpi. 

Unul rupe tăcerea şi se dă la taifas cu ciobanul. 

— De unde ești, camarade? 

— Tot de pe-aici 's şi eu; din sus. 

Erà de prin ţinutul Fălciului. 

— Şi ce meşteşug ai? 

— Is cioban. 

— De multă vreme? 

— E hei... de când eram de 5 ani. 

— Dacă-i aşă, îi fi având oi multe: oile tale. 

— Am avut, da cu armata asta le-am vândut. 4 

— Le-ai dat? Trebue să [i luat mult bănet? 

— Cincisprezece sute. 

— Cincisprezece sute!? se miră mai mulţi şi se'ndeasă roata 
în jurul lui. 

— Bravo ţie! îl lăudară intr'un glas mai mulți inşi. 

— Vezi că nu-i degeaba vorba ceea: «Oaea te'mbogăţește» 
îi dă unul din grămadă. 

— Ce-ai tăcut cu banii? îl întreabă vro 2—3 de odată. 

— l-am pus la casierie, în târg. 

— Cine tea povăţuit? 

— Primaru. 

— Bine te-a slătuit. 

— Bine, D-zeu să-i facă parte şi lui de bine. 

Pe toţi îi prinsese mirarea, că un cioban ca acela să aibă 
atâta avere şi după câte le mai povestise că'ndurase lipsa de 
părinţi, tirania altor ciobani şi greutăţile toate până ce-a ajuns 
şi el stăpân; din toate câte spusese se vedea că-i om așezat la 
mintea lui şi cu temeiu la vorbă. 

In înghesueala ceea eră vârit şun jidan, care holbase nişte 
ochi mirători, ca un cioban să lie atât de cumpănit şi de econo- 
micos, cum cam rar se găsesc printre Români. Şi prinse a-l 
iscodi jidanul: 

— Cum, te-a luat pe d-ta în armată? 

— Vezi singur, că la armată am venit. 

— De ce nu te-ai căutat, cai [i putut scăpă din pricina buzei. 

Ciobanul aveă buza de sus despicată drept în două, până sub 
noia nasului, văzându-se toți dinții din față. 

Nam voit de-anume să scap, că mi-i drag să păzesc țara, 
cum am păzit şi oile; dar unii şi alții au vrut. Şi mau purtat pe 
la laşi, acolo m'au adormit, s'au uitat la buză cu ochianu, fel şi 
lormă; pe urmă au spus că de-ar mai fi mulţi ca mine voinici 
şi sănătoşi. 

— Cum ai spus? Te-a adormit? întreabă cu spaimă jidanul. 

— Așa-i cum îţi spun. 

— Dacăii aşă, ți s'a scurtat vieața cu „10 ani. 

— Ş'apoi. Trei zile de-oi trăi, da să fiu Român! grăi cio- 
banul cu mândrie, fără a fi ludul, îndesându- -şi căciula pe ceafă. 

Jidanul holbă nişte ochi şi mai mari, uimit de-atâta inimă de 
Român în ciobanul îmbrăcat c'un cojoc miţos, berneveci largi 
şi creţi, cu cămaşa de-un negru strălucitor. Se mai uită jidanul 
în jurul lui cu o mutră, care păreă că spune: «Nici nu ştiu ce-o 
mai fi în omul acela». 


A fost dus la lași, întrun regiment de călăragi. 
* 


* 
Cu ciobani şi flăcăi de potriva acestuia şi auapărat Alexandru 
cel Bun, Ştefan cel Mare şi Sfânt, Petru Rareș, Ion Vodă cel 

Cumplit țara mândră a Moldovei, ducându-se pomina peste mări 
şi ţări. 

Cine ştie, dacă acest cioban se va fi întors la cârdul din nou 
întemeiat, tot cu aceă inimă caldă de Român voinic şi mândru 
de neamul său!... 

S. Teodorescu-hirileanu. 


STATUTELE 
Societăţii „........“ pentru întocmirea unei lăptării în comuna (1). 
Art. 1. Se institue în comuna. . . . . . .(sau comunele) o 
societate care va purtă numele de. . . . . . Sediul societăţii 
va fi a comuna.. - ` 
Art. 2. Scopul societăţii este de a transformà laptele dela vi- 


tele vitelor tuturor membrilor săi în brânză, unt, smântână, etc. 
după metodele cele mai moderne şi potrivite cu cerinţele vieţii. 

Art. 3. Fac parte din această societate toţi locuitorii comunei 
(sau comunelor) cari au vite de lapte şi cari se vor supune obli- 
gaţiunilor prevăzute în aceste statute. 

Minorii nu pot face parte din societate. 
Femeile văduve și majore pot fi primite în societate. 

Art. +. Pentru a puteă fi societar se cere etatea de 21 ani, 
pentru femei şi 25 ani pentru bărbați, så se bucure de bună re- e 
putaţiune și să aibă una sau mai multe vaci cu lapte. 

Art. 5. Societarii vor [i obligaţi a-şi hrăni vacile bine, a-le adă- 
posti contra timpului rău și a le ţine în perfectă curățănie, spre 
a nu căpătă vre-o boală ce ar puteă să se transmită şi omului. 

Fiecare societar este îndatorat să aibă pe proprietatea sa un 
petec de pământ semănat cu plante de nutreţ ca: lucerna, tri- 
foiul, borceagul, sfecla, cartofii, etc. (după localităţi). 

Art. 6. Pentru a garantă sănătatea. consumatorilor, societatea 
se obligă a supune toate vitele, al căror lapte va servi fabrica: 
ţiunii, la inspecția medicului veterinar al judeţului cel puţin de 
două ori pe an. Starea de sănătate a vitelor se va certifică 
de acest medic. Copie după certificate vor însoți produsele puse 
în consumaţiune. 

Art. 7. Laptele vitelor (ce sar constată la aceste inspecţiuni) 
atinse de boale contagioase, se va înlătură din tabricaţiune şi 
prcprietarii unor asemenea vite vor [i avizaţi să se desfacă de 
ele. Cei cari nu se vor supune acestei dispoziţiuni, vor fi eli- 
minaţi din societate pe un timp hotărît, sau chiar fără a mai 
putea fi reprimiţi. r 


(1) Câţivă cititori ai revistei ne cer să publicăm uu proect de statute 
pentru inființarea unei societăți de lăptărie. Răspundem cu plăcere 
la rugămintea acestor cititori, cu credinţa că facem bine, revista noas- 
tră fiind purtătoarea tuturor ideilor folositoare pentru propăşirea pb 

porului românesc. 

Art. 8. Fiecare societar este dator a transportă la locul de fa- 
bricare, la ora hotărită, laptele produs de vacile sale, proaspăt, 
in vase curate şi ferit de orice amestec care ar compromite fa- 
bricaţiunea şi-ar pierde creditul societăţii. 

Art. 9. Acei car. din neglijenţă sau rea voinţă se vor dovedi 
că au adus spre fabricare lapte stricat, sau amestecat cu apă şi 
alte substanţe pentru înmulţire, vor fi înlăturați din societate în 
mod definitiv, tără a mai fi reprimiţi. Pe lângă escludere, vor pierde 
şi orice drept ar mai avea în societate. 

Art. 10. Pentru a constată orice falşificare, societatea va fi pre- 
văzută cu toate instrumentele necesare întru aceasta, după po- 
vaţa maestrului lăptar. 

Art. 11. Laptele depus de societari nu se va plăti decât după 
desfacerea produselor şi în proporţie cu cantitatea depusă de fie- 
care, scăzând cheltuelile de fabricare, precum şi plata maestru- 
lui şi a tuturor argaţilor necesari în fabrică. 

Art. 12 Fiecare societar va purtà un libret individual cu nu- 
mele societății şi numărul la care se află înscris în registrul de 
partizi. In acest libret, contabilul va notă în fiecare zi cantitatea 
de lapte ce s'a depus. 

Art. 13. Pentru a preîntâmpină cheltuelile de instalaţie şi pro- 
curarea de instrumente, fiecare societar va contribui la început 
cu o sumă proporţională cu numărul vitelor, al căror lapte-l de- 
pune spre iabricare. 

Intreaga instalație şi toate instrumentelele devin proprietatea 
comună a societăţii. 

Din beneficiul realizat la finele anului se va reţine...%, pentru 
fondul de rezervă, din care se vor acoperi pierderile ce le aveă 
în viitor societatea. 

Art. 14. Membrii societăţii se intrunesc odată pe an, la finele 
anului social, spre a ascultă darea de seamă despre mersul so- 
cietăţii, a desbate propunerile consiliului de administraţie, a luă 
orice hatăriri vor fi necesar& pentru prosperitatea întreprinderii 
a se pronunţă dacă membrii escluși de consiliul de administraţie 
contorm art. 7 şi 9, au meritat sau nu această pedeapsă, cum 
și a alege pe membrii consiliului de administraţie, după ce ex- 
piră mandatul celor vechi. 

Art. 15. Orice hotărire a acestei adunări, spre a fi valabilă, 
trebue luată cu majoritatea voturilor membrilor înscrişi. In caz 
când la prima convocare nu sar întruni această majoritate, la a 
doua convocare, hotărîrils se pot luă cu majoritatea membrilor 
prezenți. (Sfârşitul în numărul viitor) 

— IT 


Din activitatea Cercurilor Culturale. 


In ziua de 26 Fevruarie, a. c. învățătorii şi preoţii din cercul 
cultural «Cristeşti> (Botoşani), au ţinut şedinţă în localul şcoalei 
din Cristeşti, după ce mai întâiu asistaseră la serviciul divin, 
oliciat la biserica din localitate, unde corul religios a fost con- 
dus de d-l institutor C. Iordăchescu. - 

In şedinţă intimă, d-l învățător Eug. Dimitriu a ţinut o lec- 
ţie de citire foarte bine reuşită. Apoi sa întocmit programul 
chestiunilor ce se vor desvoltă în şedinţele publice viitoare, 
luându-se şi hotărîrea de a se cumpără un «cinematograf», care 
să fie proprietatea cercului. La orele 2 p. m. s'a început şedinţa 
publică, fiind de faţă peste 150 săteni. 

Cel dintâiu a vorbit d-l I. Iordăchescu, învăţător diriginte în 
Cristești, despre « Foloasele băncilor populare». D-sa a îndemnat 
pe oameni a economisi bani, ca să poată luă în arendă moşiile 
azi arendate străinilor. Conferinţa a lost ascultată cu cel mai viu 
interes. A luat apoi cuvântul dl C. Iordăchescu, institutor, dând 
sfaturi asupra mâncării şi băulurii. Şi această conferinţă a 
fost bine întocmită, mulțumind pe cei de faţă. 


a 


G Cronica Săptămânii. O 


Plecarea M. L. Regele și Regina în străinătate. 


Duminecă, 12 Martie, orele 2 p. m., M. L. Regele şi Regina au 
plecat din București în străinătate. Majestăţile Lor vor sta vre-o 
lună de zile. în localitatea Lugano din islveția. 

La plecare, Suveranii noștri au fost salutaţi pe tot drumul 
până la gara de Nord de un numeros public; iar la gară au 
fost petrecuţi de d-nii miniştri şi de funcţionarii înalţi ai ţării, cari 
le-au urat călătorie bună şi sânătate. 

Dea Domnul ca iubiții noştri Suverani să revină în ţară cu bine! 

Te-Deum la Mitropolia din București. 

La 14 Martie, cu prilejul aniversării proclamării Regatului, s'a 
oficiat un «Te-Deum» la Mitropolie. A oficiat I. P. S. S. Mitropo- 
litul primat, înconjurat de un numeros cler. 

Au azistat: AA. LL. Regale Principele Ferdinand și Principele 
Carol, d-nii miniştri, afară de d-l Ion Lahovari, d-nii generali: War. 
tiade, Robescu, Groza, Brătianu, Tătărăscu, Coandă, Năsturel, 
Hiotu, Boteanu ; colonelii: Gheorghiu, Coandă, Saegiu, etc. 

Onorurile militare au fost date de o companie din reg. 6 Mi- 
haiu-Viteazul cu drapel şi muzică. După serviciul divin, Alteţele 
Lor Regale au trecut în revistă trupa, apoi au primit delilarea. 

Darul făcut României de Consiliul comunal al Romei. 

Consiliul comunal al Romei a hotărît să dea României, cu o- 
cazia serbărilor de 40 de ani de domnie ai Regelui Carol şi a 
împlinirii a 1800 de ani dela colonizarea Daciei de către Traian, 
o reproducţiune în bronz după antica lupoaică romană, simbol 
al Romei, care se află în localul primăriei Capitalei iteliane. 


Manifestaţie pentru limba românească. 


In seara zilei de 13 Martie,urmă să se joace la Teatrul Naţio- 
nal din Capitală câtevă piese în limba franceză, de domni și 
doamne din societatea bucureşteană, pentru soc. «Obolul». 

Studenţii universitari din Capitală, în număr destul de însem- 
nat, au ţinut întruniri de protestare, cerând ca direcţia teatru- 

lui să nu îngădue ca pe scena teatrului nostru să se joace de 
către Români în franțuzeşte, desprețuindu-se astfel dulcea noa- 
stră limbă. ; 

In seara reprezentației, studenții au ținut cuvântări înaintea 
Teatrului Naţional, luând parte la întrunire şi un numeros pu- 
blic. Sergenţii de stradă, jandarmii pedeştrii, jandarmii călări, 
au fost trimişi să risipească pe studenţi şi să ocupe piaţa tea- 
trului. O învălmășeală groaznică a avut loc din această pricină. 
Soldaţii loviau în dreapta şi în stânga cu paștile și cu săbiile, 
spărgând capetele oamenilor, călcându-i cu caii, spărgând gea- 
murile şi lucrurile de prin prăvăliile apropiate, etc.; manifes- 
tanţii s'au opus, lovind pe soldaţi cu ce nemereau în cale. 

Teatrul naţional se prefăcuse în sală de spital, atât de mulţi 
erau oamenii răniţi, duşi acolo. Au fost aproape două sute de 
răniţi din amândouă părţile, între cari câţivă aşă de greu lo- 
viţi, că nu se ştie dacă vor scăpă cu vieaţă. Se înţelege că re- 
prezentaţia în limba franţuzească nu s'a mai putut da. Studenţii 
au sfârşit întrunirea lor, ţinând cuvântări la Statuia lui Mihaiu 
Viteazul, unde au arborat şi steagul lor, sfâşiat de soldaţi. Din- 
tre persoanele arestate de poliţie au fost date în judecată. 

Studenţimea din Iași, mâhnită de faptele petrecute la Bucu- 
rești, a ţinut o întrunire de protestare, la care au luat parte 
profesori universitari și cetăţeni. 

Foamete mare în Japonia. 

Războiul și-a adus roade. In Japonia e foamete mare. Mizeria 
a crescut treptat prin foametea provenită în urma recoltelor 
rele. Ca la trei milioane de locuitori stau gata să moară de 
foame. Mulţime de familii, cari înainte de războiu aveau stare 
bună, acum se luptă cu foamea. Copiii, săptămâni de-a rândul 
se nutresc cu făină măcinată din paie şi amestecată cu orez. Fe- 
meile n'au putere să nască, ci se prăpădese! 

Pe lângă foamete mai e și un frig cumplit. Emigrările sunt 
zilnice. Oamenii îşi părăsesc familiile, mamele copiii, și-și 
iau lumea în cap. Bărbaţii rămaşi la vatră aleargă desculți 
şi sdrenţuroși pe la păduri după lemne să-și încălzească copiii. 
Mamele plâng cu mititeii în braţe. Pe faţa copiilor se vede că 
de abia mănâncă odată pe zi. lată o parte din câștigul bie- 
ţilor Japonezi, din războiul cu Rușii. 


a 


DARI DE SEAMA. 


REVIZORUL, comedie în 5 acte, de Nicolae V. Gogol, tradusă 
din ruseşte de preotul Simeon N. Morozov. 

Pentru 30 bani, cititorul are un volum de 95 pagine în for- 
matul cărților de şcoală, şi poate petrece câtevă ceasuri în to- 
vărăşia unuia din cei mai populari autori. 

Subiectul e foarte simplu, însă e desvoltat cu multă îndemâ- 
nare. Funcţionarii comunali din cutare oraș rusesc sunt cu frica 
în sân, căci au auzit că le-a sosit revizorul statului în inspec- 
ție. Cum fiecare din ei nu-şi vedeă de datorie și mai trăià, 
pe lângă leafă, și din banii altora, fie făcând datorii, fie jefuind, 
se așteptau dintr'un moment în altul să fie trași la răspundere 


www.dacoromanica.ro 


ALBINA 637 


de șeful lor. Acesta se iveşte sub figura unui tânăr risipitor şi 
deşuchiat, care își petrecea vremea jucând cărţi, și înşelând lu- 
mea. Pe acesta îl iau toţi drept revizor şi-i fac cele mai mari 
onoruri. Il ospătează epitropul instituţiei de caritate, apoi pri- 
marul, doarme la acesta din urmă, se face că-i cere pe fiica aces- 
tuia în căsătorie și punpăşeşte sub chip de împrumut pe toţi 
slujbaşii comunali. Ei îi dau cu plăcere sute de ruble, spre a 
scăpă de pedeapsă pentru faptele lor ilegale. Falgul revizor pri- 
meşte mai multe reclamaţii în potriva primarului, a revizorului 
şcolar, a judecătorului, etc., dar nu le dă de loc atenţie. Oame- 
nii vorbesc de nevoile lor şi el îi întreabă de numărul copiilor, 
de numele lor, etc. In cele din urmă se vede nevoit să fugă cu 
buzunarele pline, spre a nu se descoperi că nu este el revizorul. 

Inşelăciunea lui este însă dată de gol de directorul poştei. 
Acesta prinsese o scrisoare a falșului revizor şi în loc de a o 
trimite la locul în drept, a deschis-o el. Din ea a aflat cu mirare 
că acel tânăr nu eră revizorul statului, şi că slujbașii comunali 
care îi împrumutase bani erau oameni netrebnici. 

Pe când directorul poştei le citește acestora scrisoarea, în care 
se mai dă fiecăruia şi câte o poreclă, jandarmul vestește sosi- 
rea adevăratului revizor. Toată adunarea rămâne ca împietrită. 

Această comedie poate fi citită cu folos de oricine. Din ea ies 
la iveală moravurile ticăloase ale unei administrații șubrede și 
rele, biciuită fără cruţare de scriitor. 

Traducătorul şi-a dat osteneala s'o scrie într'o limbă cât mai 
românească şi în general a isbutit, pe cât i-a fost cu putinţă. 

Cartea este editată de tipografia Gheorghiu din Piatra Neamţu, 
unde se tipărește de o bucată de vreme o bibliotecă a autorilor 
de seamă. 

: Scoala, revistă pedagogică din Cernăuţi, publică în numărul 
dela 1 Martie: Mama şi şcoala, de d-na «Constanţa Dunca Șchiau». 
Se atrage mamelor atenţia asupra răspunderii ce o au faţă de 
copiii lor şi cum ele sunt datoare să-i crească românește şi creș- 
tineşte, devotându-li-se lor. In această direcţiune trebue să lupte 
şcoalele de fete, căci numai astfel işi vor îndeplini menirea. Eman- 
cipaţiunea femeii moderne, de «Mitric Bruja», se ocupă de starea 
ticăloasă în care ajunge femeia, din pricina îmbrăţișării vieţii de 
fabrică şi de atelier, în locul vieţei de familie. Importanţa limbei 
moderne, de Gh. V. Buliga, ete. 

x In numărul din Fevruarie al revistei Câmpul, D-l C. Sachela- 
vide publică un articol amănunţit despre agronomii-fermieri. După 
ce se arată nevoia arendării fără licitaţie pe termen de 25 de 
ani a unor loturi de 20—60 hect. din moșiile statului, și pe un 
preţ potrivit, absolvenţilor şcoalelor de agricultură și micilor 
cultivatori fruntaşi, se enumără obligaţiile ce aceştia le vor avea 
apoi ca fermieri, pentru propăşirea agriculturii şi a traiului ţă- 
ranilor. Se mai publică articole folositoare ca: Inmulţirea pomi- 
lor roditori, sfecla de nutreţ și cultura sa, floarea soarelui, etc. 

Get. 


———rp ler n 


O serbare scolară. 


In ziua de 8 Ianuarie a. c. s'an ţinut conferințele Cercului cultural 
Zătreni din Vâlcea în comuna «Săseioara». Seara s'a dat o frumoasă 
serbare în localul şcoalei din Săscioara în folosul  școlarilor săraci. 

D-1 I. Roibu, învățătorul local, aduce mulțumiri tutulor, cari au con- 
tribuit la reușita morală şi materială a serbării. 


E. m ra a ma Dep ps 


Nu rupeți firele de aţă cu dinţii. Unele temei, cari cos 
mult, se plâng că le sunt bolnave gura şi buzele. Ele nu-şi dau 
seama că pricina este adesea ori obiceiul ce-l au de a rupe aţa 
cu dinţii, în loc de a lolosi foartecele. 

Mai primejdios este însă de a rupe firele de mătase, căci fa- 
bricanţii au obiceiul de a le muia întrun amestec de plumb, 
ca să le dea o strălucire mai mare. Femeile tot muşcând aceste 
fire se otrăvesc, tără să-și închipue că boala a vanit din obice- 
iul ruperii firelor de mătase cu dinţii. 


———.— rr. 

LICITAȚIUNI 
Pe 


In ziua de 27 Martie 1906, orele 10'/, a. m, se va ține licitație publică 
cu oferte închise la com. Comarnic, pentru arendarea următoarelor tru- 
puri din jud. Prahova, pe termen de 5 ani, cu începere dela 23 Aprilie 
1906 și anume: 1) Munţii Neyraşu, Fundurile, Ziliştea și Treisteni. din- 
preună cu moara de pe apa Negraşu şi cârciuma din cătunul Treisteni. 
Garanţie provizorie lei 2.000, iar cea detinitivă jumătate din arenda jie- 
şită la licitaţie. 2) Munţii Podul Cioarei. Garanţie-provizorie lei 200, iar 
cea definitivă jumătate din arenda ieșită la licitaţie. 3) Munţii Podurile 
Sașilor. Garanţie provizorie lei 450, iar cea definitivă jumătate din a- 
renda ieşită la licitaţie. 

- 

Idem la Eforie, bul. Elisabeta, pentru închirierea următoarelor imo- 
bile și anume: «Din Bucureşti» 1) Pivniţa de sub prăvâlia No. 4, din 
palatul băilor Eforiei, cu începere dela 23 Aprilie 1906. Garanţie provi- 
zorie lei 75. 2) Prăvălia No. 7 din palatul băilor Eforiei, cu începere 
dela 23 Aprilie 1906. Garanţie provizorie lei 800. 3) Apartamentul din 
fund din imobilul Eforiei din str. Labirint 76, cu începere dela 23 Apri- 
lie 1906. Garanţie provizorie lei 75. 4) Apartamentul No. 1, etaj, din imo 
bilul din str. SE. Vineri No. 2, cu începere dela 23 Aprilie 1906. Garan- 
ţie provizorie lei 400. «Din Sinaia» 5) Magazinul No. 2 din pavilionul de 
mărunţişuri din parcul Sinaia, cu începere dela 23 Aprilie 1906. Garan- 
ție provizorie lei 60. 6) Magazinul No. 5 din pavilionul de mărunţişuri 
din parcul Sinaia cu începere dela 1 Iunie 1906. Garanţie provizorie 60. 

i] 


+ + 
Idem pentru arendarea în bloc a Munţilor Negraşu, Fundurile, Zili- 
ştea, Treisteni, Podul Sașilor, Podul Cioarei din jud. Prahova, pe ter- 
men de 5 ani, cu incepere dela 23 Aprilie 1906. Garanţie provizorie lei 
3.000. Oferte condiţionale şi supraoferte nu se primesc. Conâiţiunile spe- 
ciale, precum şi orice alte informaţiuni se pot lua la serv. Bunurilor 
Eforiei, în zilele şi orele de lucru. Licitaţia se va ţine conform artic. 
72—83 din legea comptabilităţei publice. 
le Di 
> ——— = 


POȘTA REDACŢIEI J 


Părintelui «Vasilache», comuna Ştobăreni, Vaslni.— Legea Clerului mo- 
dificată se va publică în revista «Biserica Ortodoxă» și în alte reviste 
bisericești. 

NIGOLAE LUPAN 


24, Calea Vietoriei, București. 


ea PALARII, PALARII, PALARII a [|| = GHETE, GHETE, GHETE = 


moi și tari, culori și negre ||| pentru Dame, Bărbaţi și Copii 
primesc zilnio Fabricaţiune proprie 


Noutăţi diferite. ||| Atelier special pentru comenzi 


Primesc blănării în păstrare. 


N 


C BIBLIOGRAFII >) 


A apărut -Unirea, Plevna, Dacia» (trei hori), piesă în trei acte de Se- 
rafim Ionescu, institutor în Fâlticeni, fost revizor şcolar. Piesa aceasta 
e întocmită pentru teatrul şcolăresc şi de familie. Preţul 60 bani. O re- 
comandăm domnilor învăţători. 


Lă 
* * 


In editura cunoscutei librării H. STEINBERG, str. Gabroveni No. 
10, Bucureşti, au apărut în TREI VOLUME lecţiuni practice, întocmite 
după programa şenalelor primare urbane şi rurale de Gh. N. Costescu 
directorul şcoalei de băeţi <Enăchiţă-Văcărescu», din Bucureşti. Această 
importantă lucrare cuprinde 3 volume şi anume : Volumul I-iu Metodica 
limbei Române, coprinde aproape toate lecţiile de Limba Română dela 
cl I—IV-a asă cum trebuesc făcute cu copiii. Costă 5 lej. Volumul II-lea: 
Metodica Matematicei, cuprinde lecţiile de aritmetică şi geometrie după 
program, dela cl. I—IV-a. Costă 5 lei. Volumul III-lea: Metodica sto. 
riei și Geografie cuprinde toate lecţiile de istorie şi geografie după pro- 
gram dela cl. II—IV-a. Costă 7 lei. 

Fiecare volum cuprinde două părţi: teoria și practica. 

Credem că d-i Gh N. Costescu a adus un real serviciu şcoalei şi în 
particular institutorilor şi învăţătorilor, cari pot avea o călăuză bună 
şi sigură, având aceste trei volume. Le recomandăm în deosebi citito- 
rilor noştri cari le pot aveă dela «editor» strada Gabroveni No. 10 Bu- 
cureşti, cu preţurile arătate mai sus. 

THE BANK OF ROUMANIA, LIMITED 
Capital Lire sterline 300.000 deplin 

„NAŢIONALA“ 
SOCIETATE GENERALĂ DE ASIGURARE, BUCUREŞTI 


vărsat. Sediul Londra. Sucursala Bu- | Capital în acţiuni întreg vărsat în 


curești.- 


Comitatul central: la Londra 
Lachlan Machintosh Rate, aga 
G. I. Goschen. ..... = 
Vicontele Duncannon.. - a 
E. W. H. Barry. .... 5 
Robert Hamilton Lang. . = 

Demetre de Frank.. .. Viena 

PăNagille a i Paris 
Ad. Vernes. ...... = 
Directori : f C. A. Stolz 


LE. E. Goodwin. 
Censori: loan Kalinderu, Demetru 
loan Ghika şi Arthur Green. 


Sediul social: 
Londra 7 Creat Winchester street. 
Sucursala: București, Piața sf. Gheor- 
ghe. 


aur Lei- 2.000.000 

Fonduri de reservă 
compuse din prime 
şi daune.. ... > 

Idem format din capi- 


tal şi alte rezerve » 1.075.842 60 


Total în aur Lei 7.052.531.836 
Daune plătite. . . . Lei 33.000.000 
Vice-președinte A. Băicoianu. 
Dir. general E. Grünwald. 
„NAȚIONALA“ asigură contra in- 
cediului, a «grindinei», contra riscu- 
lui pierderii valorilor. Asigurările 
pentru viaţă sunt primite în toate 
combinațiunile obişnuite ca : «cas de 
moarte, supravieţuire, zestre şi rentă». 
Sediul social în palatul Societăţii din 
str. Doamnei No 12, Bncurești. Re- 
presentanţă generală în Bucureşti, 
str. Smârdan No. 4. Agenţii în toate 

Veste gospodarilor nostri dela sate. 

Inainte de Sf. Nicolae, a eșit dela tipar un Calendar pe anul nou 1906, 
scris anume pentru săteni cu vorbe ce le pricepe oricare. Intr'ânsul 
găsești de citit bucăţile acestea: 1) Urare de noroc pe anul acesta nou; 
2) Intâmplările cele mai însemnate decând îi lumea; 3) Sărbătorile când 
îs deschise dughenile şi când nu se ţine şcoală ; 4) Sărbătorile anului 
întreg ; 5) Rugăciune de secetă; 6) Iubirea şi cinstirea părinţilor; 7) 
Sărbătorile ce trebue ținute; 8) Ce zice Sf. Scriptură de beţivi ; 9) Răs- 
boiul Rusuiui cu Japonul; 10) De vorbă cu moş-Gheorghe (tot despre. 
răsboiul acesta); 11) Regele nostru împlinește 40 ani de domnie ; 12) 
Oameni de bine ; 13) Sfaturi pentru lehuze; 14) Vorbe de înțelepciune; 
15) Cum trebue să ne punem copiii la cale: 16 Copiii la meşteşug ; 17) 
Nu vă vindeţi pâinea dela gură ; 18) Cântecul ţăranului ; 19) De ale gos- 
podăriei; 20) Pământ ori bani ?; 21) «'Țesătoarea»; 22) Mogii de ale sta- 
tului arendate la săteni; 23) Luţerinăria statului; 24) Staturi gospodâ- 
veşti; 25) Vorbe de haz şi multe alte lucruri bune se găsesc în acest 
calendar cum rar veți găsi în altă carte. 

Un an întreg îl ai de prieten care te sfătue şi-ţi ţine de urit. Pe ase- 
menea odor nu-i păcat să dai cât de mult; însă el nu-i decât 40 bani 
şi are încă chipurile mândre ale M. S. Regelui şi Reginei la 40 ani de 
domnie, care se pot pune pe perete. 

Cereţi-l la adresa: «Redacţia calendarului gospodarilor săteni» Baea- 
Suceava, trimeţând banii cu mandat ori în mărci poştale. 

Cine trimite bani pentru zece calendare, capătă două pe deasupra.. 
E eo tooo 70-70-21 -o0 20 -t0 -00 7-7 +P---P--..—1o—..- -1P—..--..—1.—..-. 


O DESLUŞIRE ABONATILOR NOŞTRI 


Ezpediind avize pentru plata abonamentului, mai 
mulți d-ni abonaţi le-au înțeles rău. Le dăm următoa- 
rea explicațiune : 

Când în aviz se zice: „Abonamentul D-voastră fiind 
expirat încă dela 30 Septemvrie 1905. ..“ însemnează că 
până la 30 Septemvrie 1905 abonamentul este plătit, 
si că au de plată dela „1 Octomvrie 1905“ încoace, adecă 
pe anul curent al IX-lea. Acelas lucru pentru cele- 


lalte date. 

